jkorsvik/nowiki_second_scrape_merged huggingface dataset:
Torbjørn Hille Alvøen

Torbjørn Hille Alvøen (født 22. november 1978) er en norsk sanger og musiker fra Bergen, bedre kjent under artistnavnet Bjørn Hellfuck.
Han holdt sin identitet hemmelig lenge, og brukte derfor maske. Han ble avslørt av VG Nett og identiteten ble senere bekreftet av Atle Bøckmann, presseansvarlig. Han er kjent for å ha vulgære tekster, og på konserter og video opptrer han i kjole.
Sangene «Å for en do» og «Bleikfeit hyse» var de to mest spilte låtene på NRK Urørt i 2009. Singelen Krabbeklo kom samme år, og lå fem uker på VG-lista, med 11.-plass som beste plassering. Debutalbumet Innforjævlig ble utgitt 15. februar 2010.

Hans andre album Ess i ermet ble utgitt den 11. august 2011.


== Diskografi ==


=== Album ===
2010: Innforjævlig
2011: Ess i ermet
2017: Tress i ess (EP)


=== Singler ===
2009: Krabbeklo (singel)
2010: Pissen (singel)
2017: Tress i ess
2018: Stjernen er tent
2020: Homsen i heisen
2020: Nussebuffè
2021: Essepung
2022: Tampong


== Bandmedlemmer ==
Bjørn Hellfuck – vokal
Vaktmesteren – bassgitar
Smegma – korgutt
David Ess'n - korgutt
Snabb-Ham – trommer
Jon HotDogs – gitar
Essedyret – gitar
Estrambo – keytar & gitar


== Referanser ==


== Eksterne lenker ==
Offisielt nettsted 
Bjørn Hellfuck på Lydverket (video)
Bjørn Hellfuck på NRK Urørt
Kvadrert

Kvadrert eller firedelt er en inndeling i fire deler av et skjold eller et felt i et våpenskjold. Kvadrert eller firedelt brukes i fagmessige, heraldiske beskrivelser (blasoneringer) av våpenskjold.
Noen sondrer mellom kvadrert der to og to av delene er like, mens de bruker firedelt der dette ikke er tilfellet. Ordbruken er imidlertid ikke fast og konsekvent.
Inndeling i fire felter forekommer allerede i middelalderen og i alle land med europeisk heraldikk, samt for både offentlige og private våpenskjold.
Fordi norske kommunevåpen etter ca. 1930, er underlagt strenge krav om enkelhet, har de ikke skjold inndelt i fire. Dette er annerledes i mange andre land, særlig har Storbritannia mange skjold i fire eller flere inndelinger.
I unionstidene med Danmark og Sverige brukte kongemakten sammensatte våpen med fire og enda flere inndelinger. Blant konger og fyrster ble det tidlig vanlig å kombinere flere våpen i et sammensatt våpen, både med fire og flere felter. Dette ses fortsatt bl.a. i riksvåpen og kongevåpen i Danmark, Spania, Storbritannia og Sverige.
Fra 1600-tallet var det vanlig at folk som monarkene tildelte adelstitler, som greve og friherre eller baron, fikk våpen med skjold inndelt i fire eller flere felter. Også sjøheltene Tordenskiold og Cort Adeler fikk firedelte våpen, selv om de var uten slike titler. Både firedelte skjold og adelstitler fikk blant annet Ludvig Holberg samt enkelte grener av slektene Adeler, Løvenskiold, Rosenkrantz og Wedel Jarlsberg.
Skandinaviske heraldikere som tar seg våpen i vår tid, velger bare sjelden firedelte skjold.


== Litteratur ==
C. M. Munthe: «Norske slegtsmerker», Norsk slektshistorisk tidsskrift, bd. I, Oslo 1928
Hans Cappelen: «Norske slektsvåpen», Oslo 1969 (2. opplag Oslo 1976)
Herman L. Løvenskiold: «Heraldisk nøkkel», Oslo 1978
Jan Raneke (redaktør): «Nordisk heraldisk terminologi», Lund 1987 (med heraldiske faguttrykk på bokmål og nynorsk)
Harald Nissen og Monica Aase: Segl i Universitetsbiblioteket i Trondheim, (Trondheim 1990)Utenlandsk

le Baron Stalins: «Vocabulaire-Atlas Héraldique en six Langues: Francais-English-Deutsch-Español-Italiano-Nederlandsch», Paris 1952
Carl-Alexander von Volborth: «Alverdens heraldik i farver», Politikens Forlag, København 1972 (oversatt av Sven Tito Achen)
Sven T. Achen: «Danske adelsvåbener», København 1973
Ottfried Neubecker: «Heraldik. Kilder, brug, betydning», København 1979 (oversatt og bearbeidet for Skandinavia av Nils G. Bartholdy)
Carl-Alexander von Volborth: «Heraldry – Customs, Rules and Styles», Dorset 1981
Jan Raneke: «Svensk adelsheraldik», Malmö 1990
Magnus Bäckmark och Jesper Wasling: «Heraldiken i Sverige», Lund 2001
Ian Meadows

Ian Meadows (født 4. februar 1983) er en australsk skuespiller. Han har hatt roller i blant annet Home and Away, der han spiller Rocco Cooper, og The Pacific.


== Eksterne lenker ==
(en) Ian Meadows på Internet Movie Database 
(en) Ian Meadows hos The Movie Database
Lyn Collingwood

Lyn Collingwood (født 6. september 1936 i Sydney i Australia) er en australsk skuespiller. Collingwood fikk rollen som Colleen Stewart i Home and Away da serien først ble sendt i 1988, og hun returnerte i 1999 for å spille samme rollefigur.
Collingwood har tidligere arbeidet som sosialarbeider og som lærer i engelsk, drama og historie. Hun har også arbeidet med bakgrunnsundersøkelser og som skribent for The Australian Encyclopaedia, The Cambridge Encyclopaedia of Australia og The New Age Encyclopaedia.


== Filmografi (utvalg) ==
Home and Away – som Colleen Smart (1988- d.d.)
All Saints – som Laraine Parkes (1999)
Drapsalarm (orig: Murder Call) – som Mother Agnes (1997)
Hverdagsliv (orig: A Country Practice) – som Jean Quigley/June Nunn (1987–1990)


== Referanser ==


== Eksterne lenker ==
(en) Lyn Collingwood på Internet Movie Database 
(fr) Lyn Collingwood på Allociné 
(en) Lyn Collingwood på AllMovie 
(en) Lyn Collingwood hos The Movie Database 
Lyn Collingwood biography, Home and Away, Network Seven.
Ain es Saheb-angrepet

Ain es Saheb-angrepet var en israelsk militæroperasjon der fire israelske F-16-fly angrep en påstått palestinsk militær treningsleir omtrent 23 km nordvest for Damaskus i Syria i 2003. Israel uttalte at det var svar på en selvmordsbombing i Haifa som hadde funnet sted 12 timer tidligere og som ble gjennomført av Islamsk Jihad. Dette var det første israelske angrepet på Syria siden Israels invasjon av Libanon i 1982. Flyenes rute til målet er ukjent, det har blitt spekulert på hvorvidt det er mulig om flyene fløy via Libanon.
Israel hevdet at leiren ble brukt av de ytterliggående palestinske organisasjonene Islamsk hellig krig og Hamas, men førstnevnte avviste blankt at de hadde «kjempende» medlemmer i Syria. Den syriske regjeringen avviste at det var en palestinsk treningsleir.


== Reaksjoner ==
Frankrike mente at det israelske angrepet var «et uakseptabelt brudd på folkeretten». Fransk UD uttalte at statene i Midtøsten har et særdeles viktig ansvar for å hindre at situasjonen destabiliseres ytterligere. Storbritannia mente at Israel hadde rett til å forsvare seg, men ba likevel Israel om å beherske seg. Egypt president Hosni Mubarak og den tyske statsministeren Gerhard Schröder kritiserte under en felles pressekonferanse i Kairo det israelske angrepet.Syria kalte angrepet «en alvorlig opptrapping» av spenningen i Midtøsten.FNs sikkerhetsråd kom sammen til ekstraordinært møte etter det Israelske angrepet.


== Se også ==
Liste over kriger Israel har deltatt i


== Referanser ==
Drilus concolor

Drilus concolor er en bille i familien sneglerovbiller. Larvene er predatore (rovdyr) som angriper skallbærende landlungesnegler. Den finnes i Norge, men er ganske sjelden.
Hunnene hos disse billene ser ut som larver hele livet, såkalte larviforme hunner. De mangler helt vinger, fasettøyne og andre voksen-karakterer. Hannene ser ut som mer normale biller, med dekkvinger, fasettøyne og lange, kamformede antenner.


== Utseende ==
Drilus concolor er 12-15 mm lange biller. Kjønnene svært ulike. 
Hannene er avlange biller, mørke, nær svarte, med noe lysere føtter og rotledd i antennene. Dekkvingene er nokså myke og spriker gjerne noe i den bakerste halvdelen. De har fin punktur i overflatener dekket av fine, utstående hår. Beina er korte og kraftige. Alle føtter har fem ledd. Hodet er kort, men synlig, sett ovenfra (det vil si, det dekkes ikke av brystskjoldet). Pannen er nokså flat.  Fasettøyne er små og utstående.  Antennene er lange, sagtakkede eller kamformede, med 10-11 ledd og er festet under pannen like ved fasettøynene. Brystskjoldet (pronotum) er mer eller mindre firkantet med tydelig avsatte sidekanter. 
Hunnene er mer brunlig, tykke, larveaktige, med korte bein og korte, trådformede antenner. Det er ikke noe tydelig skille mellom bryst- og bakkroppsledd bortsett fra at de førstnevnte har bein. Vinger mangler helt. Denne typen hunner blir kalt larviforme hunner og finnes hos flere av familiene i gruppen Cantharoidea.


== Levevis ==
Larvene er predatore (rovdyr) som lever av den skallbærende landlungesneglen Helix hortensis. De dreper sneglen med et giftig bitt, skiller ut fordøyelsesenzymer og suger så i seg den delvis oppløste sneglen. De kan bore seg gjennom sneglehuset om det trengs. 
Larvene forpupper seg i det tomme sneglehuset. Voksne hanner kan finnes på blomster eller i vegetasjonen. Hunnene beveger seg lite og finnes vanligvis på bakken, under steiner eller i tomme sneglehus.  Hunner er sjeldne å observere som utvokste (imago), trolig fordi de er vingeløse og kanskje ikke forlater sneglehuset. Trolig bruker hunnen feromoner til å lokke til seg de aktive hannene. Hanner er vanligere å se og kan finnes på blomster.


== Referanser ==


== Litteratur ==
Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 16-17. (344 sider)  ISBN 8712166936


== Eksterne lenker ==
(en) Drilus concolor i Global Biodiversity Information Facility 
(no) Drilus concolor hos Artsdatabanken 
(sv) Drilus concolor hos Dyntaxa 
(en) Drilus concolor hos Fauna Europaea 
(en) Drilus concolor hos NCBI 
(en) Kategori:Drilus concolor – bilder, video eller lyd på Wikimedia Commons 
(en) Drilus concolor – galleri av bilder, video eller lyd på Wikimedia Commons 
Drilus concolor – detaljert informasjon på Wikispecies 
Drilus concolor, hunn (bilde)
Karoline Stemre

Karoline Stemre (født 7. november 1991) er en norsk skuespiller. Hun begynte sin skuespillerkarriere på det Vestlandske teatersenter og Den Nationale Scene i Bergen. Hun er i dag mest kjent for rollen som Marianne i den norske filmen Vegas fra 2009, regissert av Gunnar Vikene. Hun ble i 2010 nominert til Amandasprisen for beste kvinnelige hovedrolle. 


== Eksterne lenker ==
(en) Karoline Stemre på Internet Movie Database 
(sv) Karoline Stemre i Svensk Filmdatabas 
(da) Karoline Stemre på Scope 
(en) Karoline Stemre på AllMovie 
(en) Karoline Stemre hos The Movie Database
Julebyen

Julebyen er et julemarked som foregår tidlig i desember i Egersund og har blitt arrangert siden 2003 . Treboder bygd av byggfagelever fra Dalane videregående skole settes opp i Egersund sentrum og lokale håndverkere og bedrifter selger varer. De lokale butikkene har ofte tilbud når Julebyen holdes. Bodene tilbyr både håndlagte og andre gjenstander. Alt fra hjemmelagde drops, bøker og treskilt til kunst, grillpølser og gløgg. Personer kledd i rødt og med nisselue selger pølser rett fra en grillen. 
Juletreet er midtpunktet av Julebyen og sages i lokalområdet av dugnadsarbeidere. Treet har vært en lang tradisjon i Egersund, men etter oppstarten av Julebyen har mye pynt blitt lagt til. Lysene tennes etter tradisjonen første søndag i advent, med tale av ordføreren og musikk av Egersund Musikkorps. 
Mannsangerne i Egersund har fra første året solgt gløgg fra en større bod i Julebyen og stemmer av og til i med en julesang.
Zonta-avdelingen i Egersund og omegn selger risgrøt med rød saft til. Alt skjer på dugnad og overskuddet går til å hjelpe kvinner opp og fram både lokalt og i fjerne strøk.
Stiftelsen Feylingsbua, som er en stiftelse for å ivareta kystkulturhistorisk eiendom og allmenn kystkultur bidrar også til Julebyen. 


== Referanser ==
Brynhild Synstnes

Brynhild Synstnes (født 20. april 1971) er en norsk friidrettsutøver fra Lom i Gudbrandsdalen. 
Fra slutten av 80-tallet var Synstnes et stort talent på mellomdistansene, men etterhvert gikk hun over til langdistanse og maraton. I 2001 tok hun NM-gull både i maraton, halvmaraton, og 6 km terrengløp.
Under verdensmesterskapet i halvmaraton i Oslo i 1994 kom hun på 7.-plass individuelt og vant sølv i lagkonkurransen med det norske laget. Under EM i friidrett 1994 deltok hun på 3000 meter og ble nr. 13 i finalen etter å ha kvalifisert seg som siste løper fra semifinalene. 
Hennes samboer Terje Hole har 4 NM-gull fra maraton.
I dag er Brynhild Synstnes bosatt på Veblungsnes og jobber som lærer ved Åndalsnes barneskole.


== Personlige rekorder ==


== Medaljer i norske mesterskap ==


== Referanser ==


== Eksterne lenker ==
(en) Brynhild Synstnes – World Athletics
Islands herrelandslag i ishockey

Islands herrelandslag i ishockey representerer Island i ishockey for herrer. Landet er ranket som nummer 38 på IIHFs verdensranking. I 2008 deltok laget i VMs divisjon 2.
Den første landskampen ble spilt i april 1999, der Island tapte 0-11 mot Israel i Ishockey-VM 1999 i Krugersdorp. Dagen etter tapte de 0-14 mot Belgia. Island ble dermed desidert sist i sin gruppe, og kom derfor til plasseringskamper. Av alle kampene i D-VM 1999 vant Island én kamp; mot Tyrkia, men laget ble likevel sist i sitt første VM.I VM 2008 i Australia, ble Island nr. 5 i gruppe B i VMs divisjon 2, og de sikret dermed plassen i denne divisjonen, foran New Zealand som kom på 6.-plass. De vant mot nettopp New Zealand 6-3, i tillegg til poenget de fikk mot Kina, etter ekstraomganger.
Island har enda ikke kvalifisert seg til OL, og heller ingen medaljer i noe mesterskap. Island er et lite ishockeyland med ca. 100 aktive spillere på herresiden. Man har bare 3 ishaller, mot for eksempel Canadas 451 eller Sveriges 320 haller.Island har vært medlem i IIHF siden 1992.


== Verdensmesterskap ==
1999: Nr. 9 i D-VM
2000: Nr. 5 i D-VM
2001: Nr. 5 i Divisjon II, Gruppe A
2002: Nr. 5 i Divisjon II, Gruppe A
2003: Nr. 6 i Divisjon II, Gruppe B
2004: Nr. 1 i Divisjon III
2005: Nr. 6 i Divisjon II, Gruppe B
2006: Nr. 1 i Divisjon III
2007: Nr. 4 i Divisjon II, Gruppe B
2008: Nr. 5 i Divisjon II, Gruppe B


== Lagoppstilling i VM 2008 ==


== Se også ==
Islandsmot Meistaraflokks


== Referanser ==


== Eksterne lenker ==
Islands ishockeyforbund
Dead by April

Dead by April er et metal-band fra Göteborg som ble grunnlagt i februar i 2007. Bandet består av Christoffer Andersson, Zandro Santiago, Pontus Hjelm, Marcus Wesslén og Alex Svenningson. Bandets debutalbum, Dead by April, ble utgitt i 2009. 


== Bakgrunn ==
Uten å ha utgitt noen plater, fikk bandet en radio-hit med låten «Falling Behind». I 2008 mottok bandet to priser, både for beste nykommer på Svensk Metal Awards og Bandit Rock Awards.


=== Debutalbumet ===
Deres første singel, «Losing You», ble gitt ut 6. mars 2009 på deres MySpace-side. Sangen ga bandet oppmerksomhet da den var bakgrunnsmusikk til TV-programmet Ekspedisjon Robinson i 2009. Den 13. mai 2009 ga bandet ut sitt debutalbum Dead by April på Universal. Albumet inneholder 13 låter hvorav elleve er restaurerte demo-låter, mens to er helt nye. Albumet ble utgitt i Storbritannia 3. august 2009 på Spinefarm. I juli 2009 var bandet på turné i Storbritannia med Skindred, og ga ut singelen «Angels of Clarity». Bandet har også annonsert en ny singel beregnet på det svenske markedet, «What Can I Say». 


== Medlemmer ==


=== Nåværende ===
Marcus Wesslén, Bassist
Marcus Rosell, Trommeslager
Pontus Hjelm, Gitarist, vokalist
Jimmie Strimell, vokalist, Growl


=== Tidligere medlemmer ===
Christoffer Andersson, vokalist, GrowlZandro Santiago, vokalistMarcus Rosell, Session Trommeslager 2011

Henric Carlsson, Bassist
Johan Eskilsson, Gitarist
Johan Olsson, Gitarist og vokalist


== Diskografi ==


=== Studioalbum ===


=== Singler ===


=== Musikkvideoer ===


== Eksterne lenker ==
(en) Offisielt nettsted 
(en) Dead by April – kategori av bilder, video eller lyd på Commons 
(en) Dead by April på Apple Music 
(en) Dead by April på Discogs 
(en) Dead by April på MusicBrainz 
(en) Dead by April på SoundCloud 
(en) Dead by April på Spotify 
(en) Dead by April på Songkick 
(en) Dead by April på Last.fm 
(en) Dead by April på Genius — sangtekster 
(en) Dead by April på AllMusic
Italias herrelandslag i ishockey

Italias herrelandslag i ishockey representerer Italia i ishockey for herrer. Den første kampen ble spilt den 14. mars 1924 i Milano, der det ble tap 1-7 mot Sverige.Etter å ha gått opp og ned fra verdensmesterskapets B-og C-VM på 1970-tallet og tilbragt størstedelen (utenom Ishockey VM 1982 og 1983 da de var i A-VM), har laget etablert seg i A-VM siden 1990-tallet. I 2003–2005 spilte Italia i VMs Divisjon I før laget nådde A-gruppen. I VM 2008 ble de sist i A-gruppen og endte i Divisjon I.


== Referanser ==
Pyhäjärvi (Nyland)

Pyhäjärvi er en tidligere kommune i landskapet Nyland i Finland. Kommunen hadde 3 410 innbyggere i 1963. Pyhäjärvi var en finskspråklig kommune.
I 1969 ble Pyhäjärvi slått sammen med Högfors kommune.
Rotherfield

Rotherfield er en landsby og et verdslig sogn i distriktet Rother i grevskapet East Sussex i England. Det er et av de største sogn i East Sussex. Det er tre landsbyer i sognet; Rotherfield, Mark Cross og Eridge. Elven Rother drenerer det meste av området og har utløp til Den engelske kanal ved landsbyen Rye Harbour (som er lokalisert 3,2 km fra byen Rye). Elven har sin kilde på sørsiden av den høyden hvor landsbyen Rotherfield står på. I henhold til folketellingen i 2012 har landsbyen og ikke minst med sognet en befolkning på 9041 innbyggere.


== Etymologi ==
Tilsynelatende er det elven Rother som har gitt navn til landsbyen Rotherfield, men elvens navn er relativt nytt og det var tidligere kjent som «Limen». Isteden er det antatt at navnet Rotherfield er avledet fra angelsaksiske redrefeld i betydningen «krøtterland», skjønt det har også vært spekulert at det kan ha sin opprinnelse i angelsaksiske Hrytheranfelda, da i betydningen «Hrothers mark/åker».


== Referanser ==


== Eksterne lenker ==
(en) Rotherfield – kategori av bilder, video eller lyd på Commons

Rotherfield Parish Council
Vuolijoki

Vuolijoki er en tidligere kommune i landskapet Kajanaland i Finland.
Kommunen var finskspråklig. Vuolijoki hadde 2 643 innbyggere i 2001. 
Den 1. januar 2007 ble Vuolijoki slått sammen med Kajana bykommune.
Fra gammelt av er det blitt utvunnet jernmalm i Vuolijoki, og fortsatt er metallindustri en viktig næringsgren på stedet.
Mona Holm

Mona Christine Holm (født 5. august 1983) er en norsk friidrettsutøver som representerer IK Tjalve. Hun er fra Kolvereid. 


== Karriere ==


=== Nasjonalt ===
Holm har ni NM-titler i sleggekast på rad fra 2004 til 2012, samt fire sølv fra 2002, 2003, 2014 og 2016. Hennes personlige rekord i øvelsen satt i Byrkjelo 13. august 2011 med 70,43 meter var norsk rekord til 2019. Resultatet gav Holm hennes andre kongepokal, den første fikk hun i 2007. Hun er også en habil diskoskaster, og har to NM-bronser i denne grenen; i 2004 og 2010. Treneren Einar Brynemo stod for den tekniske veiledningen av Holm i store deler av karrieren hennes.


=== Internasjonalt ===
Hun deltok i sitt første VM som junior, ved Junior-VM i friidrett 2002 på Jamaica. Her ble hun slått ut i kvalifiseringen. Har også deltatt i Junior-EM Italia 2001, samt U23 EM Polen 2003 og 2005. 
Hun representerte Norge i EM i friidrett 2006 Göteborg, VM i friidrett 2007 Osaka, EM i friidrett 2010 Barcelona, VM i friidrett 2011 Sør-Korea og EM i friidrett 2012 Helsingfors, men klarte ikke å kvalifisere seg til finalen i noen av disse mesterskapene.


== Holms norske rekorder ==


== Personlige rekorder ==


== Medaljer i norske mesterskap ==


== Referanser ==


== Eksterne lenker ==
(en) Mona Christine Holm – World Athletics 
Mona Holm Solberg - tjalve.no
Friedrich Wöhler

Friedrich Wöhler (født 31. juli 1800 Eschersheim (Frankfurt am Main), død 23. september 1882) var en tysk kjemiker, best kjent for sin syntese av urea (urinstoff) i 1828. Detta var det første organiske stoffet som ble laget syntetitisk fra helt ikke-organiske utgangsstoff. Dette ledet til at man gikk bort fra teorien om at en særlig "livskraft" ("vitalitetsprinsippet") behøvdes for å skape karbonforbindelser. Wöhler var også først til å isolere mange av grunnstoffene.
Wöhler ble født i Eschersheim, i dag et distrikt i Frankfurt am Main. I 1823 avsluttet Wöhler sine medisinstudier i Heidelberg ved Leopold Gmelins laboratorium, som arrangerte en mulighet for Wöhler å arbeide hos Jöns Jakob Berzelius i Stockholm. Fra 1825 til 1831 var Wöhler lærer ved yrkesskolen i Berlin, fra 1828 med tittelen professor. Fra 1831 til 1836 var han professor ved den høyere yrkesskolen (Polytechnikum) i Kassel. Etter Friedrich Stromeyers død i 1835 ble Wöhler i 1836 hans etterfølger i professoratet i medisin, kjemi og farmasi ved Universitetet i Göttingen og arbeidet der til sin død i 1882.
Wöhler var medlem av Vitenskapsakademiet i Göttingen og ble i 1834 innvalgt som utenlandsk medlem av den svenske Kungliga Vetenskapsakademien.


== Priser og utmerkelser (utvalg) ==
1872 – Copleymedaljen


== Referanser ==


== Eksterne lenker ==
(en) Friedrich Wöhler – kategori av bilder, video eller lyd på Commons 
(en) Friedrich Wöhler – galleri av bilder, video eller lyd på Commons
Silis

Silis er en slekt av biller i delgruppen (underfamilien) Silinae i familiegruppen bløtvinger.


== Utbredelse ==
Silis finnes i Europa, Nord-Amerika og ?Asia.


== Utseende ==
Silis er vanligvis under 10 mm lange. Hodet er uvanlig kort. Antennens andre ledd er kortere enn det er bredt. Palpenes (munnføtter) endeledd er økseformet og ikke smalt, ovalt. Brystskjoldet (pronotum) er "rynkete" med en tydelig eller bare en svak innbuktning i bakkanten. Hos hanner har bakhjørnet på brystskjoldet et innhakk. Leggene på mellom- og bakbeina er rette, og ikke krummet inn mot kroppen. Alle kloledd har enkle klør (uten en rottann). Dekkvingene skjuler hele bakkroppen og har generelt kort behåring.


== Levevis ==
Silis tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Systematisk inndeling ==

orden biller (Coleoptera)
underorden Polyphaga
overfamilie Cantharoidea
familien  bløtvinger (Cantharidae)
underfamilie Silinae  – med "rynkete" brystskjold. Ikke i Norge, men én art i Mellom-Europa
Silis Charpentier, 1825


=== Liste over artene ===


== Litteratur ==
Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 43-44. (344 sider)  ISBN 8712166936


== Eksterne lenker ==
(en) Silis i Global Biodiversity Information Facility 
(no) Silis hos Artsdatabanken 
(sv) Silis hos Dyntaxa 
(en) Silis hos Fauna Europaea 
(en) Silis hos Fossilworks 
(en) Silis hos ITIS 
(en) Silis hos NCBI 
(en) Kategori:Silis – bilder, video eller lyd på Wikimedia Commons 
Silis – detaljert informasjon på Wikispecies 
Silis - Fauna Europaea - engelskspråklig
Norsk entomologisk forening
Kauvatsa

Kauvatsa er en tidligere kommune i landskapet Satakunta i Finland. Kommunen hadde 2 446 innbyggere i 1970. Kauvatsa var en finskspråklig kommune. 
Kauvatsa kommune ble slått sammen med byen Kumo i 1969.


== Eksterne lenker ==
Uppslagsverket Finland, Kumo, Kauvatsa